I-yob 36
1
Kä cu Ɛ-liɣu ruacdɛ cuɔ̱p wee i̱,
2
“Te ni kɛɛl kɛ ɣä kä mi tɔt,
bä kulɛ nyuɔ̱th ji̱,
ɛn ɣöö tëë ti dëë lat kɛ
gua̱a̱th Kuɔth.
3
Kɛ ŋäc ŋɔaanidä min di̱i̱t,
bä ji̱ la̱t cuɔ̱ɔ̱ŋ Cääkädä.
4
Kä bä la̱r ji̱ kɛ thuɔ̱k ɛn ɣöö
ruacdä /ciɛ baŋ,
kɛ ɣöö ɛn ram ɛ te kɛɛl
kɛ ji̱ mi ŋäcɛ ŋɔak.
5
“Kä nɛnɛ Kuoth bumɛ,
kä thilɛ ram mi lo̱kɛ,
jɛn bumɛ, kä ŋäcɛ ŋɔak.
6
Kä /cɛ ram mi jiääk päl a tëk,
kä kämɛ nɛy tin ciaŋkɛ
a jiäk cuɔ̱ɔ̱ŋdiɛn.
7
Kä la tiitdɛ ji̱ cuŋni,
kä la kämɛ kɛ kuäär kɛnɛ
liak mi do̱raar.
8
Kä mi ca naath pua̱t kɛ kuatni,
a ca kɛ moc riɛk kɛ kui̱
lätnikiɛn,
9
la Kuoth kɛ a lär lätkiɛn,
kɛnɛ dueerkiɛn tin ca
la̱t liakä.
10
Kä bɛ kɛ cu jak kä liɛŋkɛ luek,
kä bɛ kɛ jiök i̱ rietdɛ rɔ̱
kä dueerkun.
11
Kä mi cikɛ jɛ luɔ̱th,
kä ba lätikä,
bikɛ duɔth teekädiɛn
thuk agɔaa,
kä bikɛ runkiɛn thuk kɛ mal.
12
Kä mi /ken kɛn ɛ luɔ̱th,
bikɛ li̱w ko̱o̱r,
kä bikɛ li̱w a /cikɛn ɛ ŋäc.
13
“La nɛy tin thil Kuoth gak
rɔm kɛ lo̱ckiɛn,
kä mi däk kɛn /cikɛn luäk
a thieec.
14
La li̱w kɛ ni ŋuɛɛtädiɛn,
kä la thuk tëkdiɛn nikɛ pöc.
15
Kä la luäkɛ nɛy tin cuc
mi tekɛ kɛ riɛk,
kä ruacɛ kɛ kɛ, kɛ kui̱
däkdiɛn.
16
Kä la kämɛ ji̱ raar rɛy rikni
kä bɛ ji̱ naŋ guäth
mi thil jiääk,
kä kämɛ ji̱ tin diaal
tin go̱o̱ri.
17
“Kä täämɛ ŋɔ̱ɔ̱ŋ luk
ji̱ dueeri ji̱,
te ni luk kɛ kui̱ cuŋni
lɔɔcdu.
18
Kä tit rɔ a thil ram mi mɛt ji̱,
a ji̱ /ca bi naŋ gekä kɛ kök
yio̱o̱ni ti ŋuan.
19
Kä /ci ria̱ŋdu ji̱ dëë kän,
kiɛ buɔ̱mdu rɛy rikä?
20
Kä /cu lip ni wäär,
kɛ ɣöö bi naath wä däk
dho̱rikiɛn.
21
Car wi̱cdu, cu guur ni duer
cu nhɔk ni jɛ kɛ kui̱ däkädu.
22
Kä nɛnɛ, Kuoth tëë kɛ buɔ̱m,
kä ɛŋa mi la ŋi̱i̱c
mi ce̱tkɛ jɛ?
23
Kä ɛŋa ci jɛ nyuɔ̱th duɔ̱pkɛ mɔ,
kiɛ dëë jɛ jiök i̱,
‘Ci duer la̱t’?
24
“Kä timɛ ɛn ɣöö bi lätkɛ la̱t
tëë puanykɛ ni jɛ ɛ naath
kɛ dit.
25
Kä ca kɛ nɛn ɛ naath diaal,
guic kɛn ɛ ni nɔ̱a̱nä.
26
Kä nɛnɛ, Kuoth di̱t ni jɛn,
kä /canɛ jɛ dëë luäŋ kɛ ŋäc,
kä /canɛ pek runikɛ
dëë met ŋa̱c.
27
Kä ɛ jɛn kän pi̱w piny ɔ,
kä bɛ kɛ jak kä dɛm
ala nhiaal,
28
ku wuɔ̱n kɛ la jak kä bëë piny,
bɛ cua̱ nhiaal mi di̱i̱t
mi dem naath ikä.
29
Kä tëë kɛ ram mi dee jɛ ŋa̱c
ɛn ɣöö,
bɛ pua̱a̱r jak kä te nhial,
kä bɛ ma̱a̱r ni guäth cieŋädɛ?
30
Kä nɛnɛ cɛ ma̱a̱r dääkä nhial
kä thieeŋɛ yiër kɛ pi̱w.
31
Ruaacɛ naath kɛ jɛn duɔ̱ɔ̱p ɛ mɔ,
kä ŋunɛ mi̱eth mi di̱i̱t
mi ro̱ŋ.
32
Kä ɛ jɛn te yiel nhial
tetädɛ mɔ,
kä ɛ jɛn lat ɣöö bɛ yiel ɔ.
33
Kä wuɔ̱w nhial latdɛ bendɛ,
kɛ kui̱ gaak tiilädɛ
kɛ ti jiäk.
